GE Jesu a be a le mo lefaseng, o ile a bonagatša semelo sa Tatagwe wa legodimong ka mo go phethagetšego gotee le tsela ya gagwe ya go dira dilo. O itše: “Ga ke dire selo ka la ka; eupša ke bolela dilo tše go etša ge Tate a nthutile. . . . Ka mehla ke dira dilo tše di mo kgahlago.” (Johane 8:28, 29; Bakolose 1:15) Ka gona, ka go ela hloko tsela yeo ka yona Jesu a bego a dirišana le basadi le tsela yeo a bego a ba lebelela ka yona, re kgona go bona le go kwešiša pono ya Modimo ka basadi gotee le seo a se letetšego go bona. ^ par. 20 Timotheo o be a bile a ikemišeditše go bolotšwa ka ge a kgopetšwe ke Paulo—e sego ka baka la gore e be e le molao woo o kgomago Bakriste, eupša ka baka la gore Paulo o be a sa nyake go nea Bajuda bao ba bego ba tla dira boboledi go bona mabaka le ge e le afe a gore ba gane molaetša ka ge tatago lesogana le e be e se Mojuda.—Ditiro 16:3.